02jvol. 11 Jurnalul Oficial al Uniunii Europene 269 31999R2626 L 321/3 JURNALUL OFICIAL AL COMUNITĂȚILOR EUROPENE 14.12.1999 REGULAMENTUL (CE) NR. 2626/1999 AL COMISIEI din 13 decembrie 1999 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară şi statistică şi Tariful Vamal Comun COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (!), astfel cum a fost modificat ultima dată prin Regulamentul (CE) nr. 2204/1999 al Comisiei (2), în special articolul 9, întrucât: (1) Este necesar să se facă distincţia între ciupercile preparate sau conservate în oțet sau acid acetic, clasificate la subpo- ziția 2001 90 50, pe de o parte, și ciupercile preparate sau conservate altfel decât în oțet sau acid acetic, clasificate la subpoziția 2003 10, pe de altă parte. În conformitate cu textul notelor explicative de la poziția 2001 a Sistemului Armonizat, printre alți aditivi, sarea poate fi adăugată produselor de la această poziție. În acest caz, sarea a fost adăugată doar în scopul preparării. Pentru a putea stabili o distincţie față de produsele de la subpoziția 2003 10, este necesar să se limiteze conținutul total de sare al produselor de la subpoziția 2001 90 50. Este oportun să se limiteze conținutul de sare la maximum 2,5 % în greutate. Este necesară clarificarea notei complementare 1 de la capitolul 20 pentru a se ține seama de această decizie. Punctele 3 și 4 din anexa la Regulamentul (CE) nr. 1196/97 al Comisiei (3), care mai înainte au servit la clasificarea (7) acestor produse în funcție de conținutul lor de oțet, fără a ține seama de conținutul de sare, ar trebui să se abroge. Măsurile prevăzute de prezentul regulament sunt con- forme cu avizul Comitetului Codului Vamal, ADOPTĂ PREZENTUL REGULAMENT: Articolul 1 Nota complementară 1 la capitolul 20 din Nomenclatura Combinată anexată la Regulamentul (CEE) nr. 2658/87 se înlocuiește cu următorul text: „l. Sunt considerate produse clasificate la poziția 2001 doar legumele, fructele, nucile și alte părți comestibile ale plantelor, preparate sau conservate în oțet sau acid acetic, având un conținut de acid volatil, liber, exprimat în acid acetic, de mini- mum 0,5 % în greutate. De asemenca, ciupercile clasificate la subpoziția 2001 90 50 trebuie să aibă conținutul de sare de maximum 2,5 % în greutate.” Articolul 2 Punctele 3 și 4 din anexa la Regulamentul (CE) nr. 1196/97 se abrogă. Articolul 3 Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 13 decembrie 1999. JOL 256, 7.9.1987,p. 1. JOL278, 28.10.1999, p. 1. JOL 170, 28.6.1997, p. 13. Pentru Comisie Mario MONTI Membru al Comisiei